Pozmeňujúci návrh 
k návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov v znení zákona č. .../2008 Z. z. a o zmene a doplnení niektorých zákonov

1. V čl. III bod 3 znie:

„3. V § 16 sa vkladajú nové odseky 2 až 4, ktorá znejú: 
„(2) Okresný súd uvedený v osobitnom zákone v prvom stupni a krajský súd uvedený v osobitnom zákone v druhom stupni vykonáva konanie o trestných činoch
a)	vojakov podľa § 128 ods. 3 písm. a), b) a d) Trestného zákona; to neplatí, ak ide o trestné činy, uvedené v § 14,
b)	vojnovej zrady, služby v cudzom vojsku a nenastúpenia služby v ozbrojených silách.

(3) Súdy uvedené v odseku 2 vykonávajú konanie aj o spolupáchateľovi a účastníkovi trestného činu.

(4) Odsekmi 2 a 3 nie je vylúčená príslušnosť uvedená v § 15 a v odseku 1.“. 

Doterajší odsek 2 sa označuje ako odsek 5.“. 

2. V čl. III bod 10 znie: 

„10. V § 24 ods. 4 sa vypúšťajú slová „a vojenský obvodový súd“ a na konci sa pripája táto veta: „Ak ide o veci podľa § 16 ods. 2, je príslušný okresný súd, ktorý by bol príslušný na konanie o obžalobe“.“. 

3. V čl. III bod 10 znie: 

„17. V § 562 ods. 1 posledná veta znie: „Vo veciach podľa § 16 ods. 2 sa okresným súdom v sídle krajského súdu rozumie okresný súd uvedený v osobitnom zákone.“.“. 

4. V čl. VII bod 2 znie: 

„2. V § 7 ods. 2 písmená i) až k) znejú: 
„i) vo veciach podľa osobitného predpisu1) pre obvod krajských súdov uvedených v § 3 ods. 1 až 4 sa rozumie Okresný súd Bratislava I,
j) vo veciach podľa osobitného predpisu1) pre obvod krajských súdov uvedených v § 3 ods. 5 a 6 sa rozumie Okresný súd Zvolen,
k) vo veciach podľa osobitného predpisu1) pre obvod krajských súdov uvedených v § 3 ods. 7 a 8 sa rozumie Okresný súd Prešov.“.“.

5. V čl. VII bod 5 znie: 

„5. Za § 18g sa vkladá § 18h, ktorý vrátane nadpisu znie: 

„§ 18h
Prechodné ustanovenia k úpravám účinným od 1. marca 2009

Ak osobitný predpis3) neustanovuje inak, výkon súdnictva, vrátane prechodu práv a povinností z osobitných vzťahov sudcu k štátu, práv a povinností z pracovnoprávnych vzťahov a štátnozamestnaneckých vzťahov a iných právnych vzťahov osôb prechádza k 1. marcu 2009 z
a)	Vojenského obvodového súdu v Bratislave na Okresný súd Bratislava I,
b)	Vojenského obvodového súdu v Banskej Bystrici na Okresný súd Zvolen, 
c)	Vojenského obvodového súdu v Prešove na Okresný súd Prešov,
d)	Vyššieho vojenského súdu na Krajský súd v Trenčíne.“. 

Poznámka pod čiarou k odkazu 3 znie: 
„3) § 151n zákona č. 385/2000 Z. z. o sudcoch a prísediacich a o zmene a doplnení niektorých zákonov v znení zákona č. .../2008.“.“.